CELEX: 32022R0045
Language: hr
Date: 2022-01-13 00:00:00
Title: Provedbena uredba Komisije (EU) 2022/45 оd 13. siječnja 2022. o provedbi Uredbe (EU) 2021/1139 Europskog parlamenta i Vijeća o Europskom fondu za pomorstvo, ribarstvo i akvakulturu u pogledu slučajeva neusklađenosti i slučajeva ozbiljne neusklađenosti s pravilima zajedničke ribarstvene politike koji mogu dovesti do prekida roka za plaćanje odnosno do suspenzije plaćanja u okviru tog fonda

14.1.2022   
               
               
                  HR
               
               
                  Službeni list Europske unije
               
               
                  L 9/20
               
            
         PROVEDBENA UREDBA KOMISIJE (EU) 2022/45
         оd 13. siječnja 2022.
         o provedbi Uredbe (EU) 2021/1139 Europskog parlamenta i Vijeća o Europskom fondu za pomorstvo, ribarstvo i akvakulturu u pogledu slučajeva neusklađenosti i slučajeva ozbiljne neusklađenosti s pravilima zajedničke ribarstvene politike koji mogu dovesti do prekida roka za plaćanje odnosno do suspenzije plaćanja u okviru tog fonda
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2021/1139 Europskog parlamenta i Vijeća od 7. srpnja 2021. o uspostavi Europskog fonda za pomorstvo, ribarstvo i akvakulturu i izmjeni Uredbe (EU) 2017/1004 (1), a posebno njezin članak 42. stavak 4. i članak 43. stavak 4.,
         budući da:
         
                     (1)
                  
                  
                     Ostvarivanje ciljeva zajedničke ribarstvene politike (ZRP) iz Uredbe (EU) br. 1380/2013 Europskog parlamenta i Vijeća (2) ne bi se smjelo ugrožavati nepoštovanjem pravila ZRP-a od strane država članica. U skladu s člankom 41. Uredbe (EU) br. 1380/2013 financijska pomoć iz Europskog fonda za pomorstvo, ribarstvo i akvakulturu (EFPRA) uvjetovana je poštovanjem pravila ZRP-a od strane država članica. Neusklađenost države članice s pravilima ZRP-a može rezultirati prekidom ili suspenzijom plaćanja ili primjenom mjere financijske korekcije financijske pomoći Unije u okviru ZRP-a.
                  
               
                     (2)
                  
                  
                     U člancima 96. i 97. Uredbe (EU) 2021/1060 Europskog parlamenta i Vijeća (3) o utvrđivanju zajedničkih odredaba utvrđeni su uvjeti pod kojima se može prekinuti rok za plaćanje odnosno suspendirati plaćanje. Tim dvama člancima propisano je da se pravilima za EFPRA-u mogu utvrditi konkretne osnove za prekid ili suspenziju povezane s neusklađenošću s pravilima koja su na snazi u okviru ZRP-a.
                  
               
                     (3)
                  
                  
                     Radi pravne sigurnosti za države članice koje provode operativne programe u okviru EFPRA-e potrebno je definirati slučajeve neusklađenosti s pravilima ZRP-a koji dovode do prekida rokova za plaćanje i slučajeve ozbiljne neusklađenosti s pravilima ZRP-a koji dovode do suspenzije plaćanja.
                  
               
                     (4)
                  
                  
                     Slučajevi koji dovode do prekida rokova za plaćanje trebali bi biti slučajevi neusklađenosti s pravilima ZRP-a bitnima za očuvanje i ekološku održivost morskih bioloških resursa.
                  
               
                     (5)
                  
                  
                     Slučajevi koji dovode do suspenzije plaćanja trebali bi biti oni u kojima država članica, dodatno uz neusklađenost koja je dovela do prekida rokova za plaćanje, ne poduzme potrebne mjere za popravljanje stanja koje je dovelo do takve neusklađenosti.
                  
               
                     (6)
                  
                  
                     Člankom 22 stavkom 4. Uredbe (EU) br. 1380/2013 utvrđeno je da nepoštovanje obveze podnošenja izvješća o ravnoteži između ribolovnog kapaciteta flote i ribolovnih mogućnosti i/ili neprovođenje akcijskog plana za svaki segment flote u kojemu se pojavljuje strukturni prekomjerni kapacitet može dovesti do proporcionalnog prekida ili suspenzije relevantne financijske pomoći Unije dotičnoj državi članici za investiranje u segment ili segmente predmetne flote.
                  
               
                     (7)
                  
                  
                     Nadalje, u skladu s člankom 25. stavkom 7. Uredbe (EU) br. 1380/2013, ako država članica pravovremeno ne prikupi i/ili ne pruži podatke krajnjim korisnicima, relevantna financijska pomoć Unije toj državi članici može biti proporcionalno suspendirana ili prekinuta.
                  
               
                     (8)
                  
                  
                     Zbog važnosti osiguravanja usklađenog i jednakog postupanja prema gospodarskim subjektima u svim državama članicama od samog početka programskog razdoblja, ova bi Uredba trebala stupiti na snagu sljedećeg dana od dana objave u Službenom listu Europske unije,
                  
               
                     (9)
                  
                  
                     Mjere predviđene ovom Uredbom u skladu su s mišljenjem Odbora za Europski fond za pomorstvo, ribarstvo i akvakulturu,
                  
               DONIJELA JE OVU UREDBU:
         
            Članak 1.
            Slučajevi neusklađenosti s pravilimâ
            Slučajevi neusklađenosti države članice s pravilima zajedničke ribarstvene politike (ZRP) koji mogu dovesti do prekida roka za plaćanje za zahtjev za plaćanje u skladu s člankom 42. Uredbe (EU) 2021/1139 utvrđeni su u Prilogu ovoj Uredbi.
         
         
            Članak 2.
            Slučajevi ozbiljne neusklađenosti s pravilima
            Slučajevi ozbiljne neusklađenosti države članice s pravilima zajedničke ribarstvene politike koji mogu dovesti do suspenzije plaćanja u skladu s člankom 43. Uredbe (EU) 2021/1139 jesu oni slučajevi neusklađenosti iz članka 1. kad država članica na koju se u skladu s člankom 42. Uredbe (EU) 2021/1139 primjenjuje mjera prekida roka za plaćanje za zahtjev za plaćanje u razdoblju tog prekida ne poduzme potrebne mjere za usklađivanje.
         
         
            Članak 3.
            Stupanje na snagu
            Ova Uredba stupa na snagu sljedećeg dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. siječnja 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 247, 13.7.2021., str. 1.
         
         
            (2)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
         
            (3)  Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021., str. 159.).
      
      
         
            PRILOG
            SLUČAJEVI NEUSKLAĐENOSTI IZ ČLANKA 1.
            
                        
                           Slučajevi neusklađenosti
                        
                     
                     
                        
                           Pravna osnova
                        
                     
                  
                        Kategorija 1: neispunjenje obveze osiguravanja pridržavanja ribolovnih mogućnosti dodijeljenih državi članici u skladu s člancima 16. i 17. Uredbe (EU) br. 1380/2013 (1)
                        
                     
                  
                        1.1.
                     
                     
                        Neispunjenje obveze poštovanja pravila o povlastici za ribolov i odobrenju za ribolov.
                     
                     
                        Članak 6. stavci od 2. do 4., članak 7. stavci od 2. do 4. Uredbe Vijeća (EZ) br. 1224/2009 o uspostavi sustava kontrole (2)
                        
                     
                  
                        1.2.
                     
                     
                        Neispunjenje obveze praćenja korištenja ribolovnih mogućnosti, konkretno neispunjenje obveze evidentiranja svih podataka iz očevidnika o ribolovu, prekrcajnih deklaracija, iskrcajnih deklaracija, prodajnih listova ili potvrdâ o preuzimanju i/ili neispunjenje obveze praćenja ribolovnog napora te neispunjenje obveze osiguravanja da su ti podaci točni, potpuni i pravovremeno dostavljeni
                     
                     
                        Članak 33. stavak 1. i članak 109. stavak 2. Uredbe Vijeća (EZ) br. 1224/2009 o uspostavi sustava kontrole
                     
                  
                        1.3.
                     
                     
                        Neispunjenje obveze dostavljanja agregiranih podataka o iskrcanim ulovima i ribolovnom naporu Komisiji.
                     
                     
                        Članak 33. stavci 2. i 4. Uredbe Vijeća (EZ) br. 1224/2009 o uspostavi sustava kontrole
                     
                  
                        1.4.
                     
                     
                        Neispunjenje obveze zabrane ribolova kada su kvote, među ostalim u okviru sporazumâ o partnerstvu u održivom ribarstvu (SFPA) i u okviru regionalnih organizacija za upravljanje ribarstvom (RFMO), iscrpljene i/ili je dosegnut najveći dopušteni ribolovni napor.
                     
                     
                        Članak 35. Uredbe Vijeća (EZ) br. 1224/2009 o uspostavi sustava kontrole
                     
                  
                        
                           Kategorija 2: neispunjenje obveze poštovanja mjera očuvanja i/ili zaštite osjetljivih vrsta i staništa namijenjenih postizanju dugoročne ekološke održivosti aktivnosti u ribarstvu i akvakulturi u skladu s člankom 2. Uredbe (EU) br. 1380/2013
                        
                     
                  
                        2.1.
                     
                     
                        Neispunjenje obveze osiguravanja detaljne i točne dokumentacije za sve izlaske u ribolov i adekvatnih kapaciteta i sredstava u svrhu praćenja poštovanja obveze iskrcavanja u skladu s načelom učinkovitosti i proporcionalnosti
                     
                     
                        Članak 15. stavak 13. Uredbe (EU) br. 1380/2013 o zajedničkoj ribarstvenoj politici
                     
                  
                        2.2.
                     
                     
                        Neispunjenje obveze provedbe zabrane ulova, zadržavanja na plovilu, prekrcavanja ili iskrcavanja vrsta riba i školjkaša iz Priloga IV. Direktivi 92/43/EEZ (osim ako su odobrena odstupanja na temelju članka 16. te direktive).
                     
                     
                        Članak 10. Uredbe (EU) 2019/1241 o tehničkim mjerama (3)
                        
                     
                  
                        2.3.
                     
                     
                        Neispunjenje obveze provedbe zabrane ulova, zadržavanja na plovilu, prekrcavanja ili iskrcavanja morskih sisavaca ili morskih gmazova iz prilogâ II. i IV. Direktivi 92/43/EEZ i vrsta morskih ptica obuhvaćenih Direktivom 2009/147/EZ
                     
                     
                        Članak 11. stavak 1. Uredbe (EU) 2019/1241 o tehničkim mjerama
                     
                  
                        2.4.
                     
                     
                        Neispunjenje obveze prikupljanja znanstvenih podataka o slučajnom ulovu osjetljivih vrsta i određenih vrsta morskih ptica
                     
                     
                        Članak 11. stavak 4. i točka 2. Priloga XIII. Uredbi (EU) 2019/1241 o tehničkim mjerama
                     
                  
                        2.5.
                     
                     
                        Neispunjenje obveze praćenja i procjene učinkovitosti mjera ublažavanja koje se provode, ako je to na temelju najboljih raspoloživih znanstvenih savjeta relevantno.
                     
                     
                        Članak 11. stavak 4. i točka 4. Priloga XIII. Uredbi (EU) 2019/1241 o tehničkim mjerama
                     
                  
                        2.6.
                     
                     
                        Neispunjenje obveze zabrane uporabe ribolovnih alata navedenih u Prilogu II. Uredbi (EU) 2019/1241 o tehničkim mjerama, u cilju zaštite osjetljivih staništa.
                     
                     
                        Članak 12. Uredbe (EU) 2019/1241 o tehničkim mjerama
                     
                  
                        2.7.
                     
                     
                        Nepoštovanje pravila o znanstvenim istraživanjima
                     
                     
                        Članak 25. stavak 1. točka (e) Uredbe (EU) 2019/1241 o tehničkim mjerama
                     
                  
                        2.8.
                     
                     
                        Neispunjenje obveze izrade i provedbe planova gospodarenja stokom jegulje.
                     
                     
                        Članak 2. stavci 1., 3. i 10., članak 5. stavak 2. i članak 6. stavak 1. Uredbe Vijeća (EZ) br. 1100/2007 o jeguljama (4).
                     
                  
                        2.9.
                     
                     
                        Neispunjenje obveze poštovanja mjera očuvanja za jegulju (smanjenje ribolovnog napora, ako je to primjenjivo, i ostvarivanje ciljeva).
                     
                     
                        Članak 8. stavak 1. Uredbe Vijeća (EZ) br. 1100/2007 o jeguljama
                     
                  
                        2.10.
                     
                     
                        Neispunjenje obveze podnošenja izvješća Komisiji o praćenju, učinkovitosti i rezultatima mjera očuvanja za jegulju.
                     
                     
                        Članak 9. Uredbe Vijeća (EZ) br. 1100/2007 o jeguljama
                     
                  
                        2.11.
                     
                     
                        Neispunjenje obveze podnošenja godišnjeg izvješća Komisiji o provedbi pravila o zabrani rezanja tj. uklanjanja peraja morskih pasa.
                     
                     
                        Članak 6. Uredbe (EZ) br. 1185/2003 od 26. lipnja 2003. o uklanjanju peraja morskih pasa na plovilima (5)
                        
                     
                  
                        
                           Kategorija 3: neispunjenje obveza povezanih s provedbom vanjske ribarstvene politike u skladu s međunarodnim obvezama i u skladu s ciljevima politike i načelima iz članka 28. Uredbe (EU) br. 1380/2013
                        
                     
                  
                        3.1.
                     
                     
                        Neispunjenje obveze osiguravanja da plovila Unije koja plove pod zastavom države članice i djeluju izvan voda Unije mogu pružiti detaljnu i točnu dokumentaciju o svim aktivnostima ribolova i prerade.
                     
                     
                        Članak 31. stavak 8. Uredbe (EU) br. 1380/2013 o zajedničkoj ribarstvenoj politici
                     
                  
                        3.2.
                     
                     
                        Neispunjenje obveze osiguravanja da plovila Unije koja obavljaju ribolov izvan voda Unije imaju odobrenja u skladu s relevantnim odredbama Uredbe (EU) 2017/2403 o održivom upravljanju vanjskim ribarskim flotama.
                     
                     
                        Članak 5. stavak 1, članak 6. stavak 2., članak 6. stavak 4., članak 7. stavci od 3. do 7., članak 11. stavak 1., članak 18. stavak 1. i članak 25. stavak 1 Uredbe (EU) 2017/2403 o održivom upravljanju vanjskim ribarskim flotama (6)
                        
                     
                  
                        
                           Kategorija 4: neispunjenje obveze osiguravanja ravnoteže između ribolovnih kapaciteta flote i prirodnih resursa propisane člankom 22. Uredbe (EU) br. 1380/2013
                        
                     
                  
                        4.1.
                     
                     
                        Neispunjenje obveze donošenja mjera za prilagodbu ribolovnog kapaciteta flote ribolovnim mogućnostima uzimajući u obzir trendove i na temelju najboljih znanstvenih savjeta s ciljem postizanja stabilne i trajne ravnoteže među njima.
                     
                     
                        Članak 22. stavak 1. Uredbe (EU) br. 1380/2013 o zajedničkoj ribarstvenoj politici
                     
                  
                        4.2.
                     
                     
                        Neispunjenje obveze sastavljanja odvojenih procjena za flote koje djeluju u najudaljenijim regijama i za plovila koja djeluju isključivo izvan voda Unije.
                     
                     
                        Članak 22. stavak 3. Uredbe (EU) br. 1380/2013 o zajedničkoj ribarstvenoj politici
                     
                  
                        4.3.
                     
                     
                        Neispunjenje obveze osiguravanja da svakom izlasku iz flote uz javnu pomoć prethodi povlačenje odgovarajuće povlastice za ribolov i odobrenja za ribolov te osiguravanja da se povučeni ribolovni kapacitet ne nadomješta.
                     
                     
                        Članak 22. stavci 5. i 6. Uredbe (EU) br. 1380/2013 o zajedničkoj ribarstvenoj politici
                     
                  
                        4.4.
                     
                     
                        Neispunjenje obveze osiguravanja poštovanja gornje granice ribolovnog kapaciteta određene u Prilogu II. Uredbi (EU) br. 1380/2013 o ZRP-u.
                     
                     
                        Članak 22. stavak 7. Uredbe (EU) br. 1380/2013 o zajedničkoj ribarstvenoj politici
                     
                  
                        4.5.
                     
                     
                        Neispunjenje obveze primjene sustava ulaska/izlaska na način da se ulazak novog kapaciteta u flotu bez javne pomoći kompenzira prethodnim povlačenjem barem jednakog kapaciteta bez javne pomoći.
                     
                     
                        Članak 23. stavak 1. Uredbe (EU) br. 1380/2013 o zajedničkoj ribarstvenoj politici
                     
                  
                        4.6.
                     
                     
                        Neispunjenje obveze dostavljanja Komisiji informacija koje se unose u registar ribolovne flote Unije kako je utvrđeno člankom 24. stavkom 1. Uredbe (EU) br. 1380/2013 i Provedbenom uredbom Komisije o registru ribolovne flote Unije.
                     
                     
                        Članak 24. stavak 2. Uredbe (EU) br. 1380/2013 o zajedničkoj ribarstvenoj politici i Provedbena uredba Komisije (EU) 2017/218 od 6. veljače 2017. o registru ribarske flote Unije (7)
                        
                     
                  
                        4.7.
                     
                     
                        Neispunjenje obveze kontrole i praćenja ribolovnog kapaciteta i snage motora ribarskih plovila.
                     
                     
                        Članak 38., članak 39. stavak 2., članak 40. stavak 1. i članak 41. Uredbe Vijeća (EZ) br. 1224/2009 o uspostavi sustava kontrole
                     
                  
                        
                           Kategorija 5.: neispunjenje obveze pridonošenja ostvarivanju cilja ZRP-a u pogledu prikupljanja znanstvenih podataka u skladu s člankom 2. stavkom 4. Uredbe (EU) br. 1380/2013
                        
                     
                  
                        5.1.
                     
                     
                        Neispunjenje obveze prikupljanja bioloških, tehničkih, društveno-ekonomskih podataka i podataka o okolišu.
                     
                     
                        Članak 25. stavak 1. Uredbe (EU) br. 1380/2013 o zajedničkoj ribarstvenoj politici
                     
                  
                        5.2.
                     
                     
                        Neispunjenje obveze koordinacije aktivnosti prikupljanja podataka s ostalim državama članicama u istoj pomorskoj regiji.
                     
                     
                        Članak 6. stavak 4. i članak 9. stavak 1. Uredbe (EU) 2017/1004 o okviru za prikupljanje podataka (8)
                        
                     
                  
                        5.3.
                     
                     
                        Neispunjenje obveze osiguravanja pravilnog izvršavanja zadaća nacionalnog korespondenta.
                     
                     
                        Članak 7. Uredbe (EU) 2017/1004 o okviru za prikupljanje podataka
                     
                  
                        5.4.
                     
                     
                        Neispunjenje obveze dostavljanja Komisiji izvješća o provedbi nacionalnog plana rada u pogledu prikupljanja podataka u sektoru ribarstva i sektoru akvakulture.
                     
                     
                        Članak 11. stavak 1. Uredbe (EU) 2017/1004 o okviru za prikupljanje podataka
                     
                  
                        5.5.
                     
                     
                        Neispunjenje obveze poštovanja pravilâ o upotrebi podataka.
                     
                     
                        Članci 14., 16., 17., 19. i 20. Uredbe (EU) 2017/1004 o okviru za prikupljanje podataka
                     
                  
                        
                           Kategorija 6.: neispunjenje obveze provođenja učinkovitog sustava kontrole radi osiguravanja usklađenosti s pravilima ZRP-a u skladu sa zahtjevima iz članka 36. stavka 3. Uredbe (EU) br. 1380/2013
                        
                     
                  
                        6.1.
                     
                     
                        Neispunjenje obveze nadziranja aktivnosti koje na njihovu području i u vodama pod njihovom suverenošću ili jurisdikcijom obavljaju fizičke ili pravne osobe u okviru zajedničke ribarstvene politike.
                     
                     
                        Članak 5. stavak 1. Uredbe Vijeća (EZ) br. 1224/2009 o uspostavi sustava kontrole
                     
                  
                        6.2.
                     
                     
                        Neispunjenje obveze nadziranja pristupa vodama i resursima te aktivnosti izvan voda Unije što ih obavljaju ribarska plovila Unije koja plove pod njihovom zastavom.
                     
                     
                        Članak 5. stavak 2. Uredbe Vijeća (EZ) br. 1224/2009 o uspostavi sustava kontrole
                     
                  
                        6.3.
                     
                     
                        Neispunjenje obveze donošenja odgovarajućih mjera i dodjele odgovarajućih financijskih i tehničkih sredstava i ljudskih resursa za kontrolu, inspekcijske preglede i provedbu propisa.
                     
                     
                        Članak 5. stavak 3. Uredbe Vijeća (EZ) br. 1224/2009 o uspostavi sustava kontrole
                     
                  
                        6.4.
                     
                     
                        Neispunjenje obveze osiguravanja da se kontrola, inspekcijski pregledi i provedba propisa obavljaju bez diskriminacije sektorâ, plovilâ ili osobâ i na temelju upravljanja rizikom.
                     
                     
                        Članak 5. stavak 4. Uredbe Vijeća (EZ) br. 1224/2009 o uspostavi sustava kontrole
                     
                  
                        6.5.
                     
                     
                        Neispunjenje obveze osiguravanja usklađenosti s pravilima o nacionalnim akcijskim programima kontrole te programima kontrole i inspekcije koje je uspostavila Komisija.
                     
                     
                        Članak 46. i članak 95. stavak 4. Uredbe Vijeća (EZ) br. 1224/2009 o uspostavi sustava kontrole
                     
                  
                        6.6.
                     
                     
                        Neispunjenje obveze osiguravanja usklađenosti s pravilima o stavljanja na tržište, sljedivosti, prvoj prodaji i vaganju proizvodâ ribarstva i akvakulture.
                     
                     
                        Članak 56. stavak 1., članak 57. stavak 1., članak 58., članak 59. stavak 1., članak 60. stavci 1. i 2., Uredbe Vijeća (EZ) br. 1224/2009 o uspostavi sustava kontrole
                     
                  
                        6.7.
                     
                     
                        Neispunjenje obveze provedbe mjera koje je Komisija donijela u cilju osiguravanja usklađenosti država članica s ciljevima ZRP-a u pogledu akcijskih planova donesenih nakon provjera ili nezavisnih inspekcijskih pregleda, uključujući zabranu ribolova, izvješća o provjeri, izvješća o nezavisnom inspekcijskom pregledu i izvješća o reviziji, smanjenje i prijenos kvota i ribolovnog napora te hitne mjere.
                     
                     
                        Članci 36., 102., 104., 105., 106., 107. i 108. Uredbe (EZ) br. 1224/2009 o uspostavi sustava kontrole
                     
                  
                        6.8.
                     
                     
                        Neispunjenje zahtjeva u pogledu analize, potvrđivanja, pristupa, razmjene podataka i informacija.
                     
                     
                        Članak 109. stavci 1., 3., 4., 6., 8. te članci 110., 111., 114. i 116. Uredbe (EZ) br. 1224/2009 o uspostavi sustava kontrole
                     
                  
                        
                           Kategorija 7.: neispunjenje obveze uspostave učinkovitog sustava inspekcije i provedbe u skladu sa zahtjevima iz članka 36. stavka 3. Uredbe (EU) br. 1380/2013
                        
                     
                  
                        7.1.
                     
                     
                        Neispunjenje obveze provođenja učinkovitog nadzora i inspekcijskih pregleda.
                     
                     
                        Članak 71. članak 72. stavci 1. i 2., članak 74., članak 78. stavak 1., članak 80., članak 83. stavci 1. i 2., članak 84. stavak 2., članak 85. i članak 87. Uredbe Vijeća (EZ) br. 1224/2009 o uspostavi sustava kontrole
                     
                  
                        7.2.
                     
                     
                        Neispunjenje obveze suradnje s Komisijom kako bi se službenim osobama Komisije olakšalo obavljanje zadataka tijekom misija radi provjera, nezavisnih inspekcijskih pregleda i revizija.
                     
                     
                        Članak 96. stavak 2. Uredbe Vijeća (EZ) br. 1224/2009 o uspostavi sustava kontrole
                     
                  
                        7.3.
                     
                     
                        Neispunjenje obveze utvrđivanja kriterija za određivanje težine neusklađenosti s pravilima ZRP-a.
                     
                     
                        Članak 3. stavak 2. i članak 42. Uredbe (EZ) 1005/2008 o ribolovu NNN i članak 90. stavak 1. Uredbe Vijeća (EZ) br. 1224/2009 o uspostavi sustava kontrole
                     
                  
                        7.4.
                     
                     
                        Neispunjenje obveze osiguravanja sustavnog poduzimanja odgovarajućih mjera te izricanja učinkovitih proporcionalnih i odvraćajućih sankcija i pratećih sankcija zbog kršenja pravilâ ZRP-a
                     
                     
                        Članak 89. stavci 1., 2. i 3. i članak 90. Uredbe Vijeća (EZ) br. 1224/2009 o uspostavi sustava kontrole te članci 43., 44., 45., 46. i 47. Uredbe Vijeća (EZ) br. 1005/2008 o ribolovu NNN
                     
                  
                        7.5.
                     
                     
                        Neispunjenje obveze primjene sustava kaznenih bodova za teške prekršaje, kako za ovlaštenika povlastice za ribolov tako i za zapovjednika plovila.
                     
                     
                        Članak 92. stavci 1., 2. i 6. Uredbe Vijeća (EZ) br. 1224/2009 o uspostavi sustava kontrole
                     
                  
                        7.6.
                     
                     
                        Neispunjenje obveze upravljanja nacionalnim registrom prekršaja.
                     
                     
                        Članak 93. stavak 1. Uredbe Vijeća (EZ) br. 1224/2009 o uspostavi sustava kontrole
                     
                  
                        
                           Kategorija 8.: neispunjenje obveze borbe protiv nezakonitog, neprijavljenog i nereguliranog ribolova (ribolov NNN) u skladu s člankom 36. stavkom 1. Uredbe (EU) br. 1380/2013
                        
                     
                  
                        8.1.
                     
                     
                        Neispunjenje obveze poduzimanja mjera za sprečavanje nezakonitog, neprijavljenog i nereguliranog (NNN) ribolova, odvraćanje od njega i njegovo zaustavljanje u skladu s Uredbom (EZ) br. 1005/2008.
                     
                     
                        Članak 1. stavak 2. Uredbe Vijeća (EZ) br. 1005/2008 o ribolovu NNN
                     
                  
                        8.2.
                     
                     
                        Neispunjenje obveze provođenja provjera koje se odnose na program certificiranja ulova.
                     
                     
                        Članak 17. stavci 3. i 4. Uredbe Vijeća (EZ) br. 1005/2008 o ribolovu NNN
                     
                  
                        8.3.
                     
                     
                        Neispunjenje obveze poštovanja pravila koja se odnose na odobrene gospodarske subjekte (engl. „Approved Economic Operators”, AEOPs).
                     
                     
                        Članak 10. stavak 2., članak 16. stavak 1., članak 17. stavak 1., članak 20. stavak 3., članak 21. stavci 3., 5. i 7., članak 23. stavak 1., članak 25., članak 26. stavak 2., članak 27. stavak 4., članak 29. stavak 1. i članak 30. stavak 1. Uredbe (EZ) br. 1010/2009 (9)
                        
                     
                  
                        
                           Kategorija 9.: neispunjenje obveze poštovanja pravila o zajedničkom uređenju tržišta proizvodima ribarstva i akvakulture uspostavljenom s ciljem doprinošenja postizanju ciljeva ZRP-a iz članka 35. stavka 1. Uredbe (EU) br. 1380/2013
                        
                     
                  
                        9.1.
                     
                     
                        Neispunjenje obveze pridržavanja kriterija za priznavanje organizacija proizvođača i međustrukovnih organizacija.
                     
                     
                        Članak 14. stavak 1. i članak 16. stavak 1. Uredbe (EU) br. 1379/2013 o zajedničkom uređenju tržišta (10)
                        
                     
                  
                        9.2.
                     
                     
                        Neispunjenje obveze obavljanja provjera organizacija proizvođača i priznatih kolektivnih organizacija.
                     
                     
                        Članak 18. stavci 1. i 2. Uredbe (EU) br. 1379/2013 o zajedničkom uređenju tržišta
                     
                  
               (1)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
            
               (2)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).
            
               (3)  Uredba (EU) 2019/1241 Europskog parlamenta i Vijeća od 20. lipnja 2019. o očuvanju ribolovnih resursa i zaštiti morskih ekosustava putem tehničkih mjera, o izmjeni uredbi Vijeća (EZ) br. 1967/2006, (EZ) br. 1224/2009 i uredbi (EU) br. 1380/2013, (EU) 2016/1139, (EU) 2018/973, (EU) 2019/472 i (EU) 2019/1022 Europskog parlamenta i Vijeća te o stavljanju izvan snage uredbi Vijeća (EZ) br. 894/97, (EZ) br. 850/98, (EZ) br. 2549/2000, (EZ) br. 254/2002, (EZ) br. 812/2004 i (EZ) br. 2187/2005 (SL L 198, 25.7.2019., str. 105.).
            
               (4)  Uredba Vijeća (EZ) br. 1100/2007 od 18. rujna 2007. o uvođenju mjera za obnavljanje stoka europske jegulje (SL L 248, 22.9.2007., str. 17.).
            
               (5)  Uredba Vijeća (EZ) br. 1185/2003 od 26. lipnja 2003. o uklanjanju peraja morskih pasa na plovilima (SL L 167, 4.7.2003., str. 1.).
            
               (6)  Uredba (EU) 2017/2403 Europskog parlamenta i Vijeća od 12. prosinca 2017. o održivom upravljanju vanjskim ribarskim flotama i stavljanju izvan snage Uredbe Vijeća (EZ) br. 1006/2008 (SL L 347, 28.12.2017., str. 81.).
            
               (7)  Provedbena Uredba Komisije (EU) 2017/218 оd 6. veljače 2017. o registru ribarske flote Unije (SL L 34, 9.2.2017., str. 9.).
            
               (8)  Uredba (EU) 2017/1004 Europskog parlamenta i Vijeća od 17. svibnja 2017. o uspostavi okvira Unije za prikupljanje i upotrebu podataka u sektoru ribarstva te upravljanje njima i potporu za znanstveno savjetovanje u vezi sa zajedničkom ribarstvenom politikom, i o stavljanju izvan snage Uredbe Vijeća (EZ) br. 199/2008 (SL L 157, 20.6.2017., str. 1.).
            
               (9)  Uredba Komisije (EZ) br. 1010/2009 od 22. listopada 2009. o utvrđivanju detaljnih pravila za provedbu Uredbe Vijeća (EZ) br. 1005/2008 o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje (SL L 280, 27.10.2009., str. 5.).
            
               (10)  Uredba (EU) br. 1379/2013 Europskog parlamenta i Vijeća od 11. prosinca 2013. o zajedničkom uređenju tržišta proizvodima ribarstva i akvakulture, izmjeni uredbi Vijeća (EZ) br. 1184/2006 i (EZ) 1224/2009 i stavljanju izvan snage Uredbe Vijeća (EZ) br. 104/2000 (SL L 354, 28.12.2013., str. 1.).